2009માં શ્રીલંકાના નાગરિક યુદ્ધ દરમિયાન નેદુમારન તમિળ સમર્થકો તેમજ આંતરરાષ્ટ્રીય માનવહકના કર્મશીલોની સમિતિના વડા હતા. તેઓ ભારતીય સત્તાધીશો સમક્ષ યુદ્ધવિરામ માટે વાટાઘાટો કરતા હતા. તેમણે લખેલાં અન્ય પુસ્તકોમાં એલ.ટી.ટી.ઈ.ના વડા પ્રભાકરનનું જીવનચરિત્ર અતિ મહત્ત્વનું ગણાય છે, જેની પંદર હજાર પ્રતો વેચાઈ ગઈ છે. પ્રભાકરન સાથે નિકટથી સંકળાયેલા અનેક લોકોની મુલાકાત લીધા પછી તેમણે આ પુસ્તક લખ્યું હતું, જેની હવે પાંચમી આવૃત્તિ પ્રકાશિત થવામાં છે. તેમને ડર છે કે ક્યૂ-બ્રાન્‍ચે જપ્ત કરેલાં પુસ્તકોને ખોઈ નાખ્યા હશે, કેમ કે, એ વાતને સોળ સોળ વર્ષ વીતી ચૂક્યાં છે. આ પુસ્તક હજી પ્રકાશિત પણ થયું નથી અને નેદુમારન પાસે તેની એક માત્ર પ્રત બચેલી છે.